
22-TA-3247: Likumprojekts (Grozījumi)

Likumprojekta 1.pantā ietvertajai publikāciju vadības sistēmas definīcijai izveidota komplicēti uztverama struktūra, kas cita starpā iekļauj arī sistēmā esošās informācijas saturu, kā arī informācijas apmaiņas pienākumu starp iestādēm. Vieglākai uztveramībai, ierosinām veidot definīciju, vairākas reizes neatkārtojot Iepirkumu uzraudzības biroja un Eiropas Savienības Oficiālā Vēstneša nosaukumus, izvērtēt iespēju iekļaut papildu regulējumu par informācijas apmaiņu iestāžu starpā Publiskās un privātās partnerības likuma pamattekstā vai vismaz sadalīt definīciju vairākos teikumos (pašreizējā redakcijā definīcija sastāv no virsteikuma un pieciem palīgteikumiem).

